食水 (船)

食水係指船響水沉落水下面嘅部份嘅最大高度，唔同船有唔同食水深度。而同一隻船亦根據唔同載重量同所處水域鹽度而唔同。

引申
食水響廣東話引申另一個意思，就係賺得勁多。舊時香港地有句歇後語：「新澤西，食水深」，話說1953年美國戰艦新澤西號訪問香港，而新澤西號出名食水深，所以「新澤西」就代表「食水深」嘞。

船